3 Johane 1 | Beibele Inthaneteng | Phetolelo ya Lefase le Lefsa
1 Nna monna yo mogolo+ ke ngwalela Gayo, morategi yo ke mo ratago e le ka kgonthe.+
2 Morategi,+ ke rapela gore dilong tšohle o dule o atlega+ gomme o be le bophelo bjo bobotse,+ go etša ge moya wa gago o atlega.+
3 Gobane ke ile ka thaba kudu ge bana bešo ba etla gomme ba nea bohlatse ka therešo ye o e swerego, ge o tšwela pele o sepela therešong.+
4 Ga ke na lebaka le legolo la go thaba go feta le, la gore ke kwe gore bana ba ka ba tšwela pele ba sepela therešong.+
5 Morategi, o bontšha go botega ga gago ka seo o se direlago bana babo rena,+ le ge o sa ba tsebe.+
6 Ba hlatsetše lerato la gago pele ga phuthego. Hle dira gore ba tloge go wena ka mokgwa o swanetšego wa Modimo.+
7 Gobane ke ka baka la leina la gagwe ge ba ile ba tšwa, ba sa tšee selo+ bathong ba ba ditšhaba.
8 Ka gona re tlamega go amogela batho ba bjalo ka borutho+ gore re be badirišani therešong.+
9 Go na le selo se sengwe seo ke se ngwaletšego phuthego, eupša Dioterefe yo a ratago go ba maemong a pele+ gare ga bona, ga a amogele selo+ le ge e le sefe go rena ka tlhompho.+
10 Ke ka baka leo ge e ba ke etla ke tlago go bolela ka mediro ya gagwe yeo a tšwelago pele a e dira,+ a ratharatha ka rena ka mantšu a mabe.+ Le gona ka ge a sa kgotsofale ka dilo tše, o gana go amogela bana babo rena+ ka tlhompho e bile bao ba nyakago go ba amogela+ o leka go ba thibela+ le go ba ntšha+ ka phuthegong.
11 Morategi, eba moekiši wa se sebotse, e sego wa se sebe.+ Yo a dirago botse o tšwa go Modimo.+ Yo a dirago bobe ga se a bona Modimo.+
12 Demetrio o boletšwe gabotse ke bona ka moka+ le ke therešo ka boyona. Ge e le gabotse le rena re hlatsela+ seo ka yena gomme o a tseba gore bohlatse bjo re bo neago ke bja therešo.+
13 Ke na le dilo tše dintši tše nka go ngwalelago tšona, fela ga ke rate go tšwela pele ke di ngwala ka pene le enke.+
14 Eupša ke holofela go go bona kgauswinyane ke moka re tla bolela re lebantše difahlego.+
Eka o ka ba le khutšo.+
Bagwera ba a go dumediša.+ Ntumedišetše+ bagwera ka maina.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D64%26Chapter%3D1%26wtlocale%3DSE%26srcid=share⊂ject=Bala Beibele Inthaneteng